
XEBATA BUROYA KURDI 

ÇIRÎ2012 


KONFÊRANS 

07.10.2012 : Rewşa siyasî ya Kurdistanê di şerrê ci- 
hanê yê yekemîn de (4) 


par bikin. Di 1916 de, Peymana Sayks-Picot hat wajo 
(imza) kirin. Li gora vê peymanê, zonên (herêmên) 
dagirkirinê hatin nîşan dan : Fransa ewê Kurdistana 
Iraqê û beşek ji Kurdistana Tirkiyê bistenda. Rûsya ewê 
beşa mayîn a Kurdistana Tirkiyê û Ermenistana Rojava 
bistenda. Ingiliz ewê beşek ji Kurdistana Iraqê, ji Ker- 
kûkê ber bi Başûr û beşa Başûrê-Rojava ya Kurdistana 
Iranê bistenda. Beşa mayîn a Kurdistana Iranê keti bû 
nav zona rûsî. 

Hilweşana nêzîk û dayimî ya Imperatoriya Osmanî û 
dagirkirina “de “facto” ya Iranê ji aliyê Ingiliz û Rûsan 
derî li ber azadbûn û yekbûna hemî axên kurdî di nav 
dewleteke serbixwe de venedikir. Bi ser de jî, ev yek bû 
bû sedema tirsa (tehlike) bêtir û ji bo demeke dirêj per- 
çekirina axên kurdî. 


Wezîrê Eşo, dîrokzan, dûmahiya (dewam) şerrê cihanê 
yê lmîn li ser axên li dora Kurdistanê û li Kurdistanê 
bixwe jî got. 


ROJA DYALOGÊ 


Heta 1917, leşkerên Rûsya ku Erzurum, Erzincan, 
Trabzon û Wanê, li Kurdistana Tirkiyê, û tevayiya Kur- 
distana îranê dagir (işgal) kiri bûn û gihajti bûn heta 
Rewanduzê, li Kurdistana Iraqê. Her ku Rûsan kar dikir 
û diketin kûrayiya axa Kurdistanê, her ku siwariya 
kurdî “Hamidiyye” (ku sultanê tirk Abdulhamid ava kiri 
bû), ku Tirkiye diparast, ji şerr derdiket. Bi ser de jî, 
Kurdan serhildanên navçeyî li dijî Tirkiyê pêk dianîn. 
Pirsa pêşeroja Kurdistanê ji bo Rûsya û dewletên 
hevalbend “Entente” (hevalbendên ewropî ku şerrê Im- 
peratoriya Osmanî dikir) gelek rojane (aktuêl) bû bû. 
Wan dest bi dîtina çareyên dîplomatîk, ramyariyî 
(siyasî) û leşkerî kir, ji bo ku Imperatoriya Osmanî û 
Irana ku helwesta wê di navbera her du aliyan de bêalî 
bû, perçe bikin û di nav xwe de, bi temamî û dayîmî, 


Di 20 Çirî 2012 de, weka her sal, rêxistina Foyer nîv- 
rojeke dyaloga “interculturel” pêk anî. Rêxistinên cihê 
maseyên dyalogê li şaredariyên cihê yên Bruksêlê ve- 
dikin û kesên ji çandên cihê beşdarî wan dibin. Li ma- 

seya Buroya Kurdî sê Kurd, yek Îtalî, yek Hollandî- 
Swêdî, 3 Beljîkî, yek Fransî û yek Uzbêk hebûn. Bi te- 
vayî, 10 kes, ku ji wan 5 jin. Lina d’Amico, ji riha (asl) 
îtalî, mase bi rê ve bir. Buroya Kurdî kesên din şandin 
maseyên ku li şaredariyên Molenbeek, Etterbeek û 
Ixelles hatin vekirin. 


binêre), hevpeyvînek bi Zaralî Nikraweş re, ku wergêrê 
sondxwarî, endamê Buroya Kurdî û hevkarê vê Servîsa 
Civakî ye, kir û ev hevpeyvîn di dosyeke taybetî 
(xusûsî) de hat weşandin. Nikraweş bi têlêfonê û cama 
li ciyan gelek wergerandin (di navbera 200 û 350 car di 
salê de), bi kurdî û farisî, ji bo penaberên kurd, îranî û 
afxanî, dike. 


DYALOGA “INTERCULTUREL” DI NAVBERA 
CUHANAN DE 

31.10.2012, di çarçeva projeya Buroya Kurdî ya bi navê 
«Interculturele Dialoog tussen Jongeren» (Dyaloga 
Interculturel di navbera Cuhanan de) de, bi şirîkatiya 
Intemationaal Comitê û rêxistinên cuhanan, D’Broei û 
Chiro (ewê ev proje bi kurtî di vê bultenê de di destpêka 
2012 de bê ravekirin), 10 cuhanên ji çandên cihê û ku li 
şaredariyên cihê dimînin li Buroya Kurdî civiyan, ji bo 
ku hevdu nas bikin û çalakiyên ku dixwazin bikin 
bêjin : 5 Kurd, ku ji wan keçek ; 1 Kurd-Tirk, 1 Tirk, 1 
Cezairî, 1 Kongolî û 1 Marokî. Ew li şaredariyên cihê 
dijîn : Sint-Joost, Evere, Elsene, Schaerbeek, Brussel 
navend, Woluwê Saint-Pierre, Haren, Vilvoorde û 
Turnhout. 

Ev rasthatin bi amadebûna dêyek û bavekî, 2 çalak- 
vanên (animateur) ku projê ci cî tînin (yek Kurd û yek 
Tûnisî) û 2 berpirsiyarên Buroya Kurdî û Internationaal 
Comitê bû. 

HEVPEYVÎN 

Bi hinceta sersaliya xwe ya 15mîn, «Service 
d’Interprtêtariat Social » (Servîsa wergerandina «ter- 
cume » Civakî) ya rêxistina Bruxelles-Accueil (li jêr 


BEŞDARBÛNA ÇALAKIYÊN RÊXISTINÊN DIN 

01.10.2012 : Servîsa Wergerandina Civakîya rêxistina 
Bruxelles-Accueil : Pîrozkirina sersaliya xwe ya 15mîn 
li şanoya Beursschouwburg. 

13.10.2012: Pax-Christi Wallonie-Bruxelles: 

Konfêrans : Gelo beharên erebî alîkariya ketina Tirkiyê 
nav Yekîtiya Ewropa dikin ? 

Diviya bû ku Prof. Robert Anciaux tê de bipeyive, lê ji 
bo ku ew nexweş bû, Nicolas Bardos, serokê encumena 
Ewropa ya vê rêxistinê, vê babeta ku di rojevê de ye 
ravekir. 

16.10.2012 : Service Protestant d’Education Perma- 
nente : Konfêrans : Sûriye, Rojhilata Navîn, hevsiyên 
(cîran) Ewropa. Gelo Yekîtiya Ewropî dikare kîjan 
siyasetê bajo ? 

Pekka Hakala, şirovekarê (analyste) siyasî li Parlementa 
Ewropî û polîtologê pisporê Rojhilata Navîn, tê de 
peyivî. 


NUÇE JI KURDISTANE 

ÇIRÎ 2012 

KURDISTANA TIRKIYÊ 


PIRSA ZIMANÊ KURDÎ 

Zimanê kurdî li kongreya partiya desthilatê « AKP »ê 

Di 31 îlon 2012 de, li kongreya 4mîn a partiya des- 
thilatê, AKPê, daxuyaniyeke nivîskî, bi awayê broşu- 
rekê, bi navê « Vîzyona 2023 », hat weşandin. Ew ji 63 
xalên ku hin ji wan rasterast li ser baştirkirina jiyana 
ramyariyî (siyasî), civakî û çandî yan Kurdan in pêk 
hatiye. Eger ev xal, nemaze yên li ser xweparastina bi 
kurdî li dadgehan û bikaranîna vî zimanî di servîsên 
hukûmî de, bên bi cî anîn, ewê Tirkiye karibe hêdî 
hêdî ber bi duzimanî pêş ve biçe. 

(netkurd.com, 01.01.2012) 


Kurdî zimanekî biyanî \e ! 

Birêvebiriya Giştî ya Agahdariya li ser Weşan û Çape- 
meniyê, ku girêdayî serokwezîrê tirk e, di daxuyaniyekê 
de got ku zimanê kurdî zimanekî biyanî ye û ku dîtina 
kesên ku karibin pê karê xwe bikin zor e. 

Kurdî, weka farisî, ermenî, suryanî, erebî, ingilizî, 
fransî û rûsî, zimanekî biyanî tê hesab kirin. Lê ew zi- 
manê tenê ye ku jê re tê gotin ku zor e ku meriv pê kar 
bike (zor e ku meriv pêrsonêlê ku karibe wî bi kar bîne 
bibîne) ! Parlementerê dijberiyê (muxalefet) yê partiya 
CHPê, Turgut Dibek, li ser vê yekê pirseke parlemen- 
terî, ji cîgirê serokwezîrê tirk, Bulent Armç, kir. 
(avestakurd.net, 12.10.2012) 

Wezareta yerwerdeya neteweyî yirtûkeke dibistanî y a 

ziinanê kurdî diweşîne 



Wezîrê perwerdeya neteweyî pirtûkeke hînkirina zi- 
manê kurdî, bi navê « Kurdî 5 Kurmancî » û « Kurdî 5 
Zazakî » weşand. Tê de 148 rûpel hene, ji bo polên 
(klas, smif) 5mîn ên dibistanên seretayî (yên destpêkê, 
ilk okul, ibtidaî) ye û ji aliyê 5 pisporan hatiye amade 
kirin. Li ser bergê (qalik), fotoya du zarokan û straneke 
kurdî « Bi xeml û rewş e, şêrîn û xweş e zimanê kurdî » 
hene. Li rûpela pêşîn al û sirûda neteweyî yên tirkî, li 
rûpela 2mîn Banga Ata-Tûrk ji Cuhanan re û rûpela 
3mîn fotoyeke mezzin a Ata-Tûrk hene ! 

(netkurd.com, avestakurd.net, rudaw.net, 19.10.2012) 

WEZÎRÊ KARÊN DERVE PÊŞWAZIYA SEROK 
BERZANÎ DIKE 

Di 01 Çirî 2012 de, wezîrê tirk ê karên derve, Ahmet 
Davutoglu, pêşwaziya serokê Kurdistana Iraqê, Mesûd 
Berzanî, piştî kongreya partiya xwe ku Berzanî beşdarî 
wê bû bû û ku tê de bi kurdî peyivî bû (li bultena me ya 
buhurî, N° 90, binêre), kir. Piştre, her du konfêranseke 
çapemeniyê ya hevrayî pêk anî û tê de li ser pêwen-l 
diyên xwe yên dualiyî û pêwîstiya pêşdebirina wan ber 
bi asteke (sewiye) bilindtir peyivîn. 

(netkurd.com, 01.10.2012) 


ŞERR LI NAVÇEYEN SIVIL 


Colemêrg 

Di 02 Çirî 2012 de, leşkerê tirkî tevgereke fireh li 
Geniştepe, li nêzîkî Şemzînanê, li navçeya Colemêrgê 
(Hakkari), li Kurdistana Tirkiyê, dest pê kir. Di vê tev- 
gerê de, pevçûnên bi çekdarên PKKê (HPG : Hêzên Pa- 
rastina Gel) re bûn. 4 serbaz (esker) hatin kuştin û gelek 
birîndar bûn. Firokeyên tirkî navçe bombe kir. 
(avestakurd.net, 02.10.2012) 

Piştî zêdebûna pevçûnan, serleşkeriya tirkî ji sîvîlan re 
qedexe kir ku li 15 ciyên Kurdistana Tirkiyê, ji 07 Çirî 
2012 heta 07 Teşrîn 2013, bigerrin. Ji van ciyan, 
çiyayên Cûdî, Kato, Pîran û Diclê. Fermanên weha her 
sal, dema ku şerr xurt dibe, ji sîvîlan re tên dayîn. 
(pevaniner.com, 05.10.2012) 

Di 16 Çirî de, li Çelê, cardin li navçeya Colemêrgê, 
PKKê di heman (eynî) zemanî de êrîşî du bingehên 



jandarman kir. 4 serbaz û 3 PKK hatin kuştin. Li 
Geverê, bombeyek teqiya. 2 zarok birîndar bûn. 
(rudaw.net, peyamner.com, 17.10.2012) 

Idir 

Di 10 Çirî de, HPG êrîşî karwaneke leşkerî ya tirkî kir. 

10 serbaz mirin. 

(avestakurd.net, 10.10.2012) 

(Şirnex (Şirnak) 

Di 12 Çiti de, şervanên PKKê, ku çavdêriya (kontrol) 
riyeke gundê Germavê, li qezayê Elkê, li nêzîkî Şir- 
nexê, dikir, du kes bin çav kirin. Yek ji wan parêzerê 
gund (mîlîs) û yek jî mamosteyeke jin in. 

(rudaw.net, 13.10.2012) 

SEROKÊ TIRK Û PARLEMENTERÊN KURD ÊN 
GIRTÎ 

Li ser ragirtina parlementerên kurd (li bultenên me yên 
buhurî binêre), serokê tirk Abdullah Gûl li paralementê 
axaftineke ku ji yên ramyarên (siyasî) din ên tirk cihê 
ye kir. Wî got ku ev parlementer ji aliyê xelk hatine hil- 
bijartin û ku divê ku ciyê wan li parlementê be. Û wî 
got jî ku heta ku dadgeh biryara xwe li ser çarenûsa 
(qeder) wan bistîne, divê ku ew karê xwe li parlementê 
bajon (dewam bikin). 

Serokwezîrê tirk, Recep Tayyip Erdogan, ev axaftin ne 
pejirand (qebûl ne kir) û got ku ji xwe dema ku ev par- 
lementer hati bûn hilbijartin, ew li zîndanê bûn. 

( avestakurd.net, 02.10.2012) 

ŞAREDARÊ DIYARBEKIRÊ MALA XWE DIFI- 
ROŞE 

Şaredarê kurd ê Diyarbekirê, Osman Baydemir, neçar 
(mecbûr) e ku mala xwe ku bi krêdî kirrî bû bifiroşe, ji 
bo ku karibe ceza bide dadgehê. Piştî gazineke se- 
rokwezîrê tirk, Recep Tayyip Erdogan, dadgehê ferman 
(emr) da bû wî ku cezayê 50.000 lîreyên tirkî bide. Ev 
yek, ji bo ku berê salekê, di dema tevgereke fireh li dijî 
şaredar û berpirsiyarên partiya kurdî BDPê de, Bayde- 
mir bi serokwezîr re bi bê edebî peyivî bû. 

(Capemeniva kurdî, 02.10.2012) 

PKK DÎLEKÎ AZAD DIKE 

Di 04 Çirî 2012 de, PKKê Abdulmecit Tarhan, Kurdekî 
ku serokê şaxa Colemêrgê (Hakkari) ya partiya tirkî ya 
desthilatê « AKP » ye, azad kir. Ew di 02 îlon 2012 de 

11 nêzîkî gundekî vê navçê hati bû revandin. Ew li Xazo, 
li Kurdistana Iraqê, ji şandeke ku ji serokên rêxistinên 
cihê yên mafên mirov pêk hat re hat radest (teslîm) ki- 
rin. 

Ji aliyekî din, dê û bavê serbazekî ku ji aliyê PKKê hati 
bû revandin, Ramazan Başaran, azadkirina wî di 

daxuyaniyeke çapemeniyê de, li avahiya rêxistina Ma- 
zlum-Derê, li Diyarbekirê, xwest. 

(netkurd.com, 05.10.2012) 

RAPPORA KOMMISYONA EWROPÎ 

Rappora sala 2012 a Kommisyona Ewropî li ser Tirkiyê 
derket. Ew tê de dibêje ku giftûbêjeke mezzin li ser 
pirsa kurdî bû, lê ku di vî warî de pêşveçûn ne bû û ku 
ev pirsa kurdî ji bo dêmokrasiyê li Tirkiyê « key chal- 
lenge » (pirsa klît) dimîne. Û ew rewşa zîndankirinan, 
azadiya ravekirinê, masrafên leşkerî, êşkence û zagona 
(qanûn) li ser MlTê (polîsê dizzî yê tirkî) ... jî rexne 
dike. Rappor êrîşên PKK jî « têrrorîst » bi nav dike. 
(rizgari.org, 06.10., rudaw.net, 17.10.2012) 

DOZA « KCK »ê (dûmahîk) 

Di 06 Çin 2012 de, rûniştina 59mîn a doza « KCK »ê 
(Komela Civaka Kurdistan) li Diyarbekirê bû. Parle- 
menterê berê Hatip Dicle xwe tê de bi zimanê kurdî pa- 
rast û Mehmet Emin Aktar, serokê barroya Diyarbekirê, 
parastina wî wergerand tirkî. Ji çar salan de, ev cara ye- 
kemîn e ku parastinek dikari bû bi kurdî bibe. 
(netkurd.com, 07.10 ; rizgari.org, 08.10.2012) 

BOMBEKIRINA KURDISTANA IRAQÊ 
(dûmahîk) 

Di 06, 07 û 15 Teşrîn de, firokeyên tirkî Kurdistana 
baqê, ji bo lidûketina PKKê, bombe kir. Di 20 salên 
dawîn de, ev bombekirin 73 Kurdên Iraqê kuştin û 90 
birîndar kirin. Bi ser de jî, 112 gund hatin vala kirin. 
(Çapemeniya Kurdî, 07, 08 û 14.10.2012) 

PARLEMENTEREKÎ KURD : EZ JI ATA-TÛRK 
HEZ NAKIM ! 

Li civîneke encumena karên hundir a parlementa 
Tirkiyê, parlementerê partiya kurdî BDPê, Altan Tan, 
got : « Herkes ne neçar (mecbûr) e ku ji Ata-Tûrk hez 
bike. Hezkirina min ji Ata-TUrk re nîn e. Tukes nikare 


wîpiçûk bike (jê re heqaret bike), lê hezkirina wî tiştekî 
din e. Ez bi.xwe ji Ata-Tûrk hez nakim » ! Parlemente- 
rekî partiya faşîst MHPê bersîva wî da : « Eger hûn ji 
Ata-Tiirk hez nekin, çima hîn li parlementê ne ? ». 
Wezîrê hundir, Idris Naim Şahin, ji Altan re got : « En 
berê we bi dengê nizjn dipeyivîn ». Altan bersîva wî da : 
« Ez ne ew kes im ku ji we edeba axaftinê bistîne. Her- 
rin qurretiya xwe li derekî din nîşan bidin » ! 
(netkurd.com, 16.10.2012) 

GRÊVA BIRÇÎBÛNÊ YA GIRTIYAN 
Ji 12 Ilon 2012 de, bi sedan girtî grêva birçîbûnê, li 
zîndanên cihê yên Tirkiyê, dikin. Di destpêkê de, 63 ji 
wan grêva bêdawî li zîndana Diyarbekirê kir. 225 
rêxistinên civaka sîvîl ên Diyarbekirê bi daxuyaniyeke 
çapemeniyê piştgiriya xwe nîşan da. Bi ser de jî, çend 
partiyên ramyariyî (siyasî) yên Kurdistana Tirkiye, Iraq, 
ban û Sûriyê jî piştgiriya xwe nîşan da û bal kişandin 
ku hin girtî dikarin bimirin, eger hukûmeta tirkî di ne- 
guhdana daxwaziyên wan de dewam bike. Piştre, ev 
grêv belav bû bajarên din. 

Di 24 Çirî 2012 de, wezîrê dadiyê (edalet), Sadullah 
Ergin, çû zîndana Sincanê, li Ankara, ji bo ku guhdariya 
grêvîstan bike. Piştre, wî daxuyand ku heta vê mêjuyê 
(tarîx), 680 girtî li 58 zîndanan grêva birçîbûnê kiriye. 
Girtiyên siyasî yên PKK û PJAKê (şaxa îranî ya PKKê) 
rakirina tenhabûnê li ser serokê xwe Abdullah Öcalan, 
pejirandina (qebûlkirin) mafê xwe ku xwe bi zimanê 
kurdî biparêzin û naskirina perwerdeya bi kurdî li di- 
bistanan xwestin. 

Di 29 Çirî de, berpbsiyarên partiya kurdî BDPê bangî 
xwepêşandaneke (meşîn) mezzin ji bo piştgiriya 
girtiyan kir. Li nêzîkî 20 bajarên kurdî jiyan rawestiya. 
Bazarganan firoşgehên (dikkan) xwe girtin û zarok ne 
çûn dibistanê. 

(Çapemeniva Kurdî, 20-31.10.2012) 

KURDISTANA IRAQÊ 


WEZÎRÊ PERWERDEYA BILIND LI POLONYA 

Wezîrê perwerdeya bilind û lêgerîna zanyariyî (ilmî) yê 
Kurdistana Iraqê, Dr. Elî Seîd Muhammed, çû Polonya. 
Ev yek bi vexwendina parêzgarên (walî) navçeyên 
Malopolska û Wielkopolska. Bi hogiriya nimînendeyê 
(temsîlcî) hukûmeta Kurdistana Iraqê li Polonya, Ziyad 
Reûf, wezîr rastî berpirsiyarên fermî (resmî) yên polonî 
yên cihê hat û bi wan re imkana şandina xwendekarên 
kurd bo zanîngenên polonî giftûbêj (munaqeşe) kir. Û 
ew çû seredana çend zanîngehan û muzexaneyekê. 

(Krg.polonya, 01.10.2012) 

SEREDANÊN ŞANDEYÊN BIYANÎ 

Amerikci 

Berpirsiyarê karên derve yê Kurdistana Iraqê, wezîr 
Fellah Mustafa, li Hewlêrê pêşwaziya şandeke amerîkî 
ya bazarganiyî kir. Seredan ji aliyê rêxistineke bê 
amanca maddî, “East West Institute” (Enstituya Rojhi- 
lat Rojava), ji bo pêşdebirina pêwendiyên di navbera 
civakên bazarganiyî “business” li Amerîka û Kurdis- 
tanê, hat pêk anîn. 

Serokatiya şandê ji aliyê gênêral James Jones, serokê 
“Business Council US-Kurdistan”, hat kirin. 

( pevamner.com , 01.10.2012) 

Di 16 Çiri de, serok Berzanî şandeke bilind a en- 
cumenta bazarganiyî Amerîka-Kurdistan kir. Wî jê re 
got ku Kurdistan siyaseteke wê ya deriyê vekirî ji bo 
berhemanînên (investissements) biyanî, nemaze yên 
amerîkî, heye. 

(peyamner.com, 17.10.2012) 

Yekîtiya Ewropî 

Encumena Civaka Sîvîl a Parlementa Kurdistana haqê 
pêşwaziya şandeke Yekîtiya Ewropî, ku ji birêvebirê 
bernameya piştgiriyê Anton Stimber, pispora (mutex- 
essis) mafên mirov Sandaran Logie û assîstanê şandê 
Julian Bacetk pêk hati bû, kir. Amanca şandê piştgiriya 
Encumena Civaka Sîvîl a Parlementa Kurdistanê û ya 
NGOyan (Rêxistinên Ne Hukûmî), di çarçeva ber- 
nameyeke taybetî li haqê de, bû. 

(peyamner.com, 10.10.2012) 

UNAMI 

Nimînendeyê hukûmeta kurdî ji bo karên derve, Fellah 
Mustafa, pêşwaziya yekîneya mafên mirov û 
nimînendeyê Kommiserê Bilind ê Mafên Mirov ê UN- 
AMI, Francesco Motta, kir. Her du alî li ser mafên jinan 
û zarokan li Kurdistanê peyivîn û biryar stend ku 
hevkariya di navbera KRG (Kurdistan Regional Gov- 


ernment) û UNê (Rêxistina Neteweyên Yekbûyî) de 
bajon, ji bo bêtir pêşdebirina mafên mirov li Kurdi- 
stanê. Wan li ser rola girîng a perwerdê di vî warî de is- 
rar kir. 

(peyamner.com, 29.10.2012) 

200 KARXANE DI 8 MEHAN DE 

Birêvebirê plankirina pîşesaziyî (sina’î), Sirûd Ehmed, 
ji ajansa Peyamnêrê re daxuyand ku di 8 mehên dawîn 
de, ji 200 karxaneyên (fabrîka) cihê bêtir li navçeyên 
cihê yên Kurdistanê, bi sermayeya 125 milyar dînar, 
hatin ava kirin. Û wî got jî ku ewê ev yek bihêle ku ji 
2.000 bêkar bêtir re kar bê dayîn. 

(peyamner.com, 03.10.2012) 

KURDISTAN LI KONFÊRANSA EREBÎ YA 
NAVNETEWEYÎ LI FRANSA 

Di 11 Çiri 2012 de, berpirsiyarê pêwendiyên derve yê 
hukûmeta Kurdistana Iraqê, Fellah Mustafa, li 
Konfêransa Navneteweyî ya Cihana Erebî, ku ji aliyê 
Enstituya Cihana Erebî li Parîsê hat pêk anîn, peyivî. 
Wî tê de rewşa nuha ya Kurdistanê, di warê ramyariyî, 
aborî û civakî de, ravekir. 

Piştî konfêransê, Mustafa li Saraya Elysêe ji aliyê Em- 
manuel Bonne, rawêjkarê (muşawir) serokê Fransa ji bo 
karên Rojhilata Navîn, û ji aliyê şandeke wezareta 
fransî ya karên derve, hat pêşwazî kirin. 

Wezîrê kurd ê çandê û cuhanan, Kawa Mehmûd Şakir, 
û nimînendeya hukûmeta Kurdistana Iraqê li Fransa, 
Xaman Zrar Esed, hogiriya wezîr Mustafa di vê 
seredanê de kir. 

(peyamner.com, 12.10.2012) 

KONGREYA CIHANÎ YA KURDÎ 

Di 12 Çiri 2012 de, Kongreya Cihanî ya Kurdî li 
Hewlêrê, li bin patronaja serokê Kurdistana haqê 
Mesûd Berzanî, û bi amadebûna wezîrê plankirinê Elî 
Sindî, wezîrê perwerdeya bilind û lêgerîna zanyariyî Elî 
Seîd Muhemmed, wezîrê çandinê Sîrwan Baban û 
berpisiyarê karên derve yên Kurdistanê, wezîr Fellah 
Mustafa, dest pê kir. Pispor û ronakbîrên kurd ku li 
welatên cihê yên biyanî dijîn hatin vexwendin (dawet 
kirin), ji bo ku ji lêgerîn û tecrubeyên wan ên di warên 
tendurustî (saxî), çandin, perwerde, geşt (tûrîsm), 
arkêolojî, pêşdebirina imaknên mirovî ... kelk (feyde) 
bê stendin. 

Di roja 2mîn de, lêgerên (researchers, chercheurs) cihê 
lêgerînên xwe pêşkêş kirin : Mehdî Berzencî, ku li 
Danemarkê dijî, lêgerîna xwe li ser dermanan pêşkêş 

kir. Suleyman Sahibî li ser çêkirina kanalan (canalisa- 
tions) li Kurdistanê di sedsala 21mîn de pêşkêş kir. Elî 
Behrem, ku li Swêdê dijî, tecrubeya Çîn û Bengladêşê 
di berhemanîna şîr de. Manuel Maturîk û îgor Borîzer 
bi hev re lêgerîneke bi navê “Hefteya Sipî”, li ser 
pêşdebirina bajaran, pêşkêş kir. Lêgerînên din li ser 
perwerdeya bilind, bingeha aborî, serdestiya êlêk- 
tronîkê, xizmetên giştî ... hatin pêşkêş kirin. 
(Capemeniva kurdî, 13.10.2012) 

8mîn FWARA NAVNETEWEYÎ YA HEWLÊRÊ 
Di 16 Çirî 2012 de, 8mîn Fwara Navneteweyî ya 
Hewlêrê ji aliyê wezîrê kurd ê bazarganî û pîşesaziyê, 
Sinan Çelebî, hat vekirin. 850 şirket ji 23 welatan 
beşdarî wê bûn. Wî bala beşdaran kişand pêşveçûna 
aborî ya Kurdistanê : Berê bitenê 7 salan, hatina net- 
eweyî ya “brut” ji bo kesekî 300 dolar bû. Nuha ew 
bilind bûye 6.000 dolar. Û wî got jî ku ew hêvî dike ku 
di 10 salên wêbê de ew bigihêje 10.000 dolar. 

( peyamner.com , 17.10.2012) 


EXXON MOBIL XWE JI IRAQÊ DIKIŞÎNE Û 
BITENÊ LI KURDISTANÊ DIMÎNE 

Li gora malpera entêrnêtê ya amerîkî Petroleum-Econ- 
omist, mezintirîn şirketa amerîkî ya pêtrol û gazê, 
Exxon Mobile, xwe bicarek ji Başûrê Iraqê kişand û bi- 
carek li 6 ciyên “site” lêgerîna pêtrolê li Kurdistanê bi 
cî bû (bi mehan, hukûmeta Bexdadê rexneya Exxon 
Mobile dikir, ji bo ku wê li Kurdistanê bê destûra “izn” 
vê hukûmetê kar dikir. Buroya Kurdî). 

( pevamner.com , rizgari.org, 19.10.2012) 

ŞIRKETEKE ALMANÎ YA ÊLÊKTRÎKÊ LI 
KURDISTANÊ 

Di 17 Çirî 2012 de, wezareta êlêktrîkê ya Kurdistana 
Iraqê bi şirketa almanî ya êlêtrîkê, Siemens, re kon- 
trateke 70 milyon dolar wajo (imza) kir, ji bo avakirina 
3 navendên belavkirina êlêktrîkê li parêzgehên (wilayet) 
Hewlêr, Suleymaniye û Duhokê. Ewê ev proje 4 salan 
bajo (dewam bike). Di dema wajokirina kontratê de, 
wezîrê kurd ê êlêktrîkê, Yasîn Ebûbekir Mawetî, got ku 
nuha hêza berhemanîna (capacitê de production) êlê- 
trîkê li Kurdistanê 2.700 MW e û ku di 2016 de ewê 
bigihêje 6.000 MW. 

(nefel.com, 20.10.2012) 


KURDISTANA SÛRIYÊ 


RAGIRTIN Û KUŞTINA KURDAN 
Kurdek li Helebê tê kuştin 

Di 28 îon 2012 de, Reşîd Hebîb, endamê Yekîneya Pa- 
rastina Gel (YPG), li bingeheke çavdêriyê (control), li 
taxa kurdî ya Helebê, Şêx Meqsûd, hat kuştin. Ew di 
navbera berên (gulle) alîgirên rejîma sûrî û endamên 
dijberiyê (muxalefet), Leşkerê Azad ê Sûrî, de çikiya 
bû. 

(kurdwatch.org, 10.10.2012) 

Kurdek li Deyr El-Zorê tê kuştin 
Di 28 îlon de, cuhanekî kurd, Abdulqadir Elî Mu- 
hammed, li Deyr El-Zorê, dema ku wî xizmeta leşkerî 
dikir, di pevçûneke di navbera leşkerê rejîmê û yê 
dijberiyê de, hat kuştin. 

(avestakurd.net, 09.10.2012) 

Leşkerê Azad ê Surî bombeyekê li Qamişlî ditegîne : 6 

mirî û 81 birîndar 

- 1 --- 

Di 30 Ilon de, Leşkerê Azad ê Sûrî (dijberiya sûrî ya 
erebî ya çekdar) bombeyek li Qamişlî teqand. 6 kes 
hatin kuştin û 81 birîndar kirin. Partiyên ramyariyî 
(siyasî) yên kurdî ev êrîş tawanbar (mehkûm) kir. 
(rudaw.net, avestakurd.net, 02.10.2012) 


Kurdek li Hesicê tê kustin 

Di 30 îlon de, dema ku Ra’d Muhammed Beşo tevî en- 
damên malba xwe li balkona mala xwe, li Hesiçê, 
rûnişti bû, merivekî li ser motosîklêtekê agir berda wî. 
Ew li nexweşxanê mir. Beşo endamê Tevgera Gelê 
Kurdistanê li Sûriyê, rêxistineke nuh a cuhanan, bû. 
(kurdwatch.org, 05.10.2012) 

2 zarok tên kuştin û 12 kesên mezzin li Helebê tên 

birîndar kirin 

Di 30 îlon de, rokêt li ser taxa kurdî ya Helebê, Şêx 
Meqsûd, ketin. 2 zarok hatin kuştin û 12 kes birîndar ki- 
rin. 

(kurdwatch.org, 21.10.2012) 

Du kes tên ragirlin 

Di 03 Çirî de, hêzên ewlehiyê yên sûrî Abrurrahman 
Xalid û Rascal Tamr Yaqûb li Zorava (bi erebî : Wadî 
El-Meşarî’), taxeke kurdî li nêzîkî Şamê, ragirtin. Xalid 
ji berê jî, di 05 Adar de, tevî 3 kurrên xwe û birayên 
Yaqûb, hati bû ragirtin. Sedemên van ragirtinan ne 
naskirî ne. 

(kurdwatch.org, 17.10.2012) 

4 birêvebirên Encumena Neteweyî y a Knrdî tên bin 

çav kirin 

Abdulmecîd Temer, endamê encumena birêvebir a En- 
cumena Neteweyî ya Kurdî li Sûriyê (ENKS), ji aliyê 
kesên nenas, tevî 3 hogirên xwe, dema ku ew ji Kurdi- 
stana Iraqê vedigeriyan, hatin bin çav kirin. 

(rudaw.net, 06.10.2012) 

8 Kurd li sînorê lubnanî tên kustin û 7 jî tên birîndar 

kirin 

Di 10 Çirî de, karwaneke karkerên kurd ku ji Lubnanê 
vedigeriyan li Şiyê hatin êrîş kirin. 8 mirin û 7 jî birîn- 
dar bûn. 

(netkurd.com, 12.10.2012) 

4 mirî û 2 birîndar li Helebê 

Di 16 Çirî de, bombeyek li taxa kurdî ya Helebê, Şêx 
Meqsûd, teqiya. 4 sîvîl mirin û 2 jî birîndar bûn. 
(avestakurd.net, 16.10.2012) 

Kurdek tê revandin 

Di 16 Çirî de, Yekîtiya Cuhanên Kurd li Sûriyê dax- 
uyand (îlan kir) ku Azad Muhammed Eta, ji bajarê 
Dêrikê, ji aliyê komeke kesên rûgirtî û nenas hat re- 
vandin. 

(avestakurd.net, 18.10.2012) 

2 kuştî li As-Sabinah 

Di 20 Çirî de, leşkerê sûrî rokêtek avêt ser gundê As- 
Sabinah, li Başûrê Şamê. 2 Kurd hatin kuştin. 
(kurdwatch.org, 29.10.2012) 

ÊRÎŞÊN FIROKEYÊN SÛRÎ 

Di 20 îlon 2012 de, hêzên ezmanî yên sûrî gundê Eyn 
îsa, li Başûrê Kobanî, ku tê de nemaze Ereb dimînin, 
bombe kir. 27 kes, ku ji wan Kurdek, hatin kuştin. 
(kurdwatch.org, 07.10.2012) 

Di 05 Çirî de, firokeyên sûrî erebyeke ku tê de Kurd 
hebûn û ku ji Helebê diçû Efrînê bombe kir. 3 kes mirin 
û 7, ku ji wan 2 zarok, birîndar bûn. 

(rudaw.net, avestakurd.net, 05.10.2012) 

Di 09 Çirî de, otobusek li ser riya Efrîn-Helebê, li 
nêzîkî gundê Heyanê, hat bombe kirin. 4 Kurd mirin û 7 
jî birîndar bûn. 

(rudaw.net, avestakurd.net, 09.10.2012) 

Di 05 û 09 Çirî de, 7 kes ji aliyê hêzên ezmanî yên sûrî, 
li nêzîkî Adana, li Bakurê Helebê, hatin kuştin. 
(kurdwatch.org, 21.10.2012) 

Di 15 Çirî de, otobuseke ku ji Efrînê diçû Helebê hat 
bombe kirin. 5 Kurd, ku ji wan jinek, hatin kuştin. 
(rudaw.net, avestakurd.net, 15.10.2012) 


Di 17 Çirî de, Edîb Abdurrahman Mella Suleyman, en- 
damê Partiya Dêmokratîk a Kurd a Pêşverû li Sûriyê, û 
2 kurrên xwe li Kobanî, di ereba xwe de hatin bombe 
kirin. Her sê bi giranî birîndar bûn. Piştre bav mir. 
(kurdwatch.org, 24.10.2012) 

LEŞKERÊ TIRKÎ ÊRÎŞÎ “PYD”ê DIKE 

Di 02 Çirî 2012 de, leşkerê tirkî êrîşî endamên “PYD”ê, 
şaxa sûrî ya PKKê, li nêzîkî Dirbêsiyyê, li Kurdistana 
Sûriyê, kir. 1 mir û 3 birîndar bûn. 

(rudaw.net, avestakurd.net, 02.10.2012) 

Di 02 Çirî de, dergevanên sînorî yên tirk endamekî 
PYDê kuşt û 2 jî birîndar kirin. 

(kurdwatch.org, 16.10.2012) 

LEŞKERÊ SÛRÎ ÊRÎŞÎ KURDISTANA TIRKIYÊ 
DIKE 

Di 03 Çirî 2012 de, navçeya Açakale, li nêzîkî Urfa, li 
Kurdistana Tirkiyê, ji Tel Abyad, nêzîkî bajarê sûrî 
Raqqa, hat bombe kirin. 5 kes, ku ji wan jinek û 4 za- 
rok, mirin û 19 jî birîndar bûn. Hukûmeta tirkî bi 
bombekirina çend bingehên leşkerî li Idlibê (ne li Kur- 
distanê) bersîv da. Sûriyê ji bo êrîşa leşkerê xwe ji 
Tirkiyê bexişandin (efu) xwest. 

(rudaw.net, avestakurd.net, nefel.com, 03 û 04.10.2012) 

DIBISTANÊN KURDÎ LI KURDISTANÊ 

Li piraniya bajarên Kurdistana Sûriyê fêrên zimanê 
kurdî û ala kurdî hene. Berpirsiyarên wezareta sûrî ya 
perwerdeya neteweyî mamosteyên kurd bi birrîna 
mûçeyên (meaş) wan tehdîd dikin. 

(rudaw.net, 03.10.2012) 

PYD ÊRÎŞÎ XWEPÊŞANDIYÊN KURD DIKE 

Di 28 îlon û 19 Çirî 2012 de, xwepêşandan (meşîn) li 
bajarên cihê yên Kurdistanê bûn. 

(kurdwatch.org, 06.10.2012) 

Di 07 Çirî de, Yekîneya Parastina Gel, ku girêdayî 
partiya kurdî PYDê (şaxa PKKê yê sûrî) ye, êrîşî 
xwepêşandanekê ku li Dêrikê ji aliyê komên cihê yên 
cuhanan, ji bo bîranîna kuştina kesahiya kurd Meş’el 
Temo hati bû pêk anîn, kir (PYD bi kuştina wî tê 
gûman «şubhe» kirin). Yek ji van pêşandiyan ji 
malpera Kurdwatch re got ku endamên vê koma PYDê 
ruyên wan girtî bûn û di destê wan de darên hesinî 
hebûn, û ku li wan xist, destgehên wan ên deng (micro- 
phone ...) têk dan (xerab kirin) û ala kurdî çirand û avêt 
erd. 

(kurdwatch.org, 13.10.2012) 

PYD KURDAN DIREVÎNE 

Zilamên çekdar ên partiya PYDê Behzad Dursin, en- 
damê polîtburoya Partiya Dêmokrat a Kurd li Sûriyê, û 
Nidal Selîm, endamê heman partiyê revandin. Ev yek, 
dema ku her du bi erebê diçûn gundê Gurmîşê. Di 25 
Çirî de, xwepêşandanek li Dêrikê, ji bo riswakirina 
(protêsto) vê kirinê, bû. 

(rudaw.net, netkurd.com, riz.gari.org, 26.10.2012) 

Di 16 Çirî de, zilamên rûgirtî çalakvanê kurd Azad 
Muhammed ‘Ata li hemberî dibistanekê li Dêrikê re- 
vand. Sedemên vê revandinê ne naskirî ne. Ev bajar ji 
aliyê partiya kurdî PYDê hatiye çavdêrî (kontrol) kirin. 
(kurdwatch.org, 28.10.2012) 

PEVÇÛN DI NAVBERA PYDê Û LEŞKERÊ AZAD 
Ê SÛRÎ DE 

Di 27 Ilon 2012 de, pevçûn di navbera yekîneya kurdî 
ya Selaheddînê Eyyûbî, ku girêdayî Leşkerê Azad ê 
Sûrî ye (dijberiya erebî ya çekdar), û PYDê, li gundê 
Isko, li nêzîkî Efrînê, bû. Du endamên yekîneyê û en- 
damekî PYDê hatin kuştin. Her alî yê din tawanbar kir. 
(kurdwatch.org, 14.10.2012) 

LEŞKERÊ AZAD Ê SÛRÎ LI HELEBÊ : 15 MIRÎ Û 
25 BIRÎNDAR 

Di 26 Çirî 2012 de, Leşkerê Azad ê Sûrî êrîşî taxa kurdî 
ya Helebê, Şêx Meqsûd, dema ku rûniştevanê wê xwe 
pêşan dida (dimeşiya), kir. Piştî vê yekê, leşkerê 
hukûmî tax bombe kir, ji bo ku Leşkerê Azad ê Sûrî jê 
biqewirîne. Piştre, “YPG” (zilamên çekdar ên PYDê) 
êrîş kir û xelkê her du taxên kurdî yên Helebê, Şêx 
Meqsûd û Eşrefiyyê, xwe pêşan da. Vê carê, Leşkerê 
Azad ê Sûrî êrîşî xwepêşandiyan kir. Bi giştî, 15 mirin 
û ji 25 bêtir jî birîndar bûn. 

(avestakurd.net, riz.gari.org, 27.10. 


HEYFSTENDINA LEŞKERÊ AZAD LI EFRÎNÊ : 
6 MIRÎ Û 7 BIRÎNDAR 

Di 28 Çirî 2012 de, piştî pevçûnên Helebê (li jor 
binêre), komeke Leşkerê Azad ê Sûrî, ya bi navê “Am- 
mar Dexînî”, xwest ku êrîşî gundê Kurdên yezîdî, 
Qestelê, li navçeya Efrînê, bike. Zilamên YPG 
(çekdarên PYDê) bersîv da. 6 kes ji koma erebî mirin û 
5 jî birîndar bûn. Û 2 kes jî ji YPG birîndar bûn. 
(avestakurd.net, 29.10.2012) 

ALÎKARIYA KURDISTANA IRAQÊ 

Ji 25 îlon 2012 de, Encumena Piştgiriya Kurdên Sûriyê 
rojane quttiyên pere datînin Parka Hewlêrê û xelk pere 
dixe nav wan, ji bo alîkarîkirina Kurdên Sûriyê. 
(rudaw.net, 06.10.2012) 

DESTEYA BILIND A KURDÊN SÛRIYÊ DIÇE 
SEREDANA TIRKIYÊ 

Berdevkê Desteya Bilind a Kurdên Sûriyê, Ehmed Sul- 
eyman, tevî şandekê çû seredana şaredarê Diyarbekirê, 
Osman Baydemir. Evê dawîn ji wan re got ku li Rojhi- 
lata Navîn jiyan ji Kurdan re gelek zor e, ku li gel vê 
yekê, Kurd li dijî gelên din dernakevin, ku ew bitenê 
dixwazin ku bi azadî û keramet li ser axa xwe bijîn û ku 
heta ku Kurd azad nebin Rojhilata Navîn jî azad nabe. 
(riz.gari.org, 09.10.2012) 

TIRKIYE PIŞTGIRIYA DESTEYA BILIND A 
KURDÎ DIKE 

Di 08 Çirî 2012 de, berdevkê Desteya Bilind a Kurdên 
Sûriyê, Ehmed Suleyman, ji kanala têlêvîzyona erebî 
El-Arabiyya re daxuyand ku dema ku Kurdên Sûriyê di 
06.08.2012 de li Kurdistana Iraqê civiya bûn, ew tê de 
rastî wezîrê tirk ê karên derve, Ahmet Davutoglu, bûn û 
ku wî ji van re got ku hukûmeta tirkî Encumena Net- 
eweyî ya Kurdî li Sûriyê weka nimînendeya (temsîlcî) 
gelê kurd li vî welatî dibîne, lê ku ew Desteya Bilind a 
Kurdî napejirîne (qebûl nake) ji bo ku tê de PYD (şaxa 
sûrî ya PKKê) jî heye. 

( avestcikurd. net, 09.10.2012) 



Nîşank : Ev nav çi ne ? 

• « Desteya Bilind a Kurdî (li Sûriyê) ji van destgehan ava bûye : 

1. « Encumena Neteweyî ya Kurdî » ku ji partiyên siyasî yên ciyê yên Kurdistana Sûriyê, ku ne girêdayî PYDê ne, pêk 
hatiye. 

2. PYD, partiya Kurdistana Sûriyê, ku girêdayî PKKê ye. 

• PYD « Partiya Yekîtiya Dêmokratîk » partiyeke siyasî li Kurdistana Sûriyê ye û girêdayî PKKê ye. 

• PKK « Partiya Karkerên Kurdistan » partiyeke siyasî li Kurdistana Tirkiyê ye û ji 1984 de şerrekî çekdarî dike. 

• « Leşkerê Azad ê Sûrî » şaxa çekdar a Encumena Neteweyî ya Sûrî ye, lê tê de Kurd nîn in. 

• « Encumena Neteweyî ya Sûrî »ji partiyên dijberiyê (muxalefet) li Sûriyê, ji derveyî Kurdan, pêk hatiye. 

CEZAYEN YEKITIYA EWROPI 

Di 15 Çirî 2012 de, wezîrên karên derve yên Yekîtiya 
Ewropî li Bruksêlê civiyan û tê de biryar stend ku ji fi- 
rokeyên sûrî re hatina Ewropa qedexe bikin. Bi ser de 
jî, 181 kes û 54 rêxistinên sûrî hatin danîn lîsta reş a 
Yekîtiya Ewropî. 

Berê rojekê, di 14 Çirî de, Tirkiyê jî biryar stendi bû ku 
nehêle ku firokeyên sûrî li ezmanê wê bifirrin. 
(nefel.com, 15.10.2012) 

KONFÊRANSEKE KURDÎ LI PARÎSÊ 

Konfêranseke Kurdên Sûriyê li parlementa fransî li Pa- 
rîsê bû. Beşdar ji Desteya Bilind a Kurdî, partiya PYDê, 
Encumena Neteweyî ya Kurdî û partiya Kurdî Yekîtî 
bûn. Ramyar û dîplomatên ewropî jî tê de peyivîn. 
(rudaw.net, 19.10.2012) 

ŞANDÊ TAYBETÎ YÊ « UN »ê RASTÎ KURDAN 
TÊ 

Şandê taybetî yê UNê li Sûriyê, Axdar Ibrahîmî, li 
Şamê rastî şandeke Encumena Neteweyî ya Kurdî li Sû- 
riyê hat. Ibrahîmî bixwe ev rasthatin xwesti bû, ji bo ku 
helwesta hemî aliyên dijberiya sûrî nas bike. Şandeya 
kurdî jê re got ku Kurd hilweşana rejîma Esed û avaki- 
rina Sûriyeke dêmokratîk û nenavendî (dêcentralisêe), 
ku tê de mafên gelê kurd li gora peymanên navneteweyî 


bên dabîn (te’mîn) kirin, dixwazin. 
nefel.com, rizgari.org, 23.10.2012) 


(rudaw.net, 


RASTHATIN BI SEROKE KURDISTANA IRAQE 
RE 

Di 23 Çirî 2012 de, serokê Kurdistana haqê, Mesûd 
Berzanî, pêşwaziya şandeke Desteya Bilind a Kurdî li 
Sûriyê kir. Wî jê re piştgiriya xwe ji Kurdên Sûriyê re 
dubare (tekrar) kir û yekîtiya hemî partiyên ramyariyî 
yên vê perçeya Kurdistanê xwest. Her du alî rewşa pe- 
naberên (multecî) kurd ên Sûriyê li Kurdistana Iraqê jî 
giftûgo (munaqeşe) kir. 

(peyamner.com, 24.10.2012) 

DAXUYANIYÊN ENCUMENA NETEWEYÎ YA 
SÛRÎ 

Serokê Encumena Neteweyî ya Sûrî, Abdulbasit Seyda 
(Kurd), got ku hêzên ewlehiyê ji navçeya kurdî derne- 
ketine û ku servîsên dizzî û polîs hîn jî xelk radigirin, 
nemaze li bajarên mezzin, weka Qamişlî û Hesiçê. Li 
ser PYDê jî, wî got ku tu diktatorî, ya Esed yan a Kur- 
dan be, nayê pejirandin (qebûl kirin) û ji PYDê xwest 
ku bibe perçeyek ji şoreşê. Li ser pirsa kurdî li Tirkiyê, 
wî daxuyand ku wî ji serokwezîrê tirk, Recep Tayyip 
Erdogan, re got ku divê ku ev pirs bi awakî dêmokratîk 
bê çare kirin. 

(avestakurd.net, 26.10.2012) 


NUÇEYEN ÇANDIYEN KURDI LI CIHANE 


XELATEN NAVNETEWEYI JI FILMEN KURDI 
RE 

Li Ispanya 

Di 27 Ilon 2012 de, fîlma « Demsala Kerkeden” (Rhino 
Season) (La Saison du Rhinoseros), a fîlmçêkerê navdar 
Behrem Qubadî, ji Kurdistana îranê, Xelata baştirîn 
fotografî li 60mîn Festivala Navneteweyî ya Fîlm li San 
Sebastian, li Ispanya, stend. Fotograf jî Kurdekî hanê, 
Tûrec Eslanî, ye. Aktrîsa navdar Monica Belluci jî di vê 
fîlmê de dilîze. 

Ji berê, Qubadî xelatên cihê yên navneteweyî ji bo 
fîlmên xwe yên navdar, « Kîso jî dikarin bifhrin » û 
« Nîv-Hîv », stendi bûn. 

(peyamner.com, 01.10., avestakurd.net, 02.10.2012) 

Li Mayorka, kurtefîlma «Xaka Qehremanan”, a 
fîlmçêker Sehîm Umer Xelîfe, Kurdekî haqê ku li 
Beljîka dijî, Xelata Taybetî ya Jurî stend. Heta nuha, ev 
fîlm beşdar bû 100 fêstivalên sînema û 18 xelat stendin. 


(peyamner.com, 30.10.2012) 

Li Lubnanê 

Di 11 Çirî 2012 de, fîlma « Bîsîklêt » a Rizgar Huseyn, 
ji Kurdistana haqê, Xelata Zêrîn «Gold Aleph» a 
baştirîn kurtefîlma Rojhilata Navîn, li 12mîn Fêstivala 
Navneteweyî ya Rlm li Beyrûtê, stend. 

(peyamner.com, 14.10.2012) 

Li Amerîka 

Fîlma « Şeqama Dr. Qasimlû » (şeqam = kuçeya fireh), 
a fîlmçêkerê ji Kurdistana hanê, Fethî Mîrzayiyan, 
Xelata Taybetî ya Rexnegiran, li Fêstivala Navneteweyî 
ya New Yorkê, Gotham Screen International Festival 
« GSIFF », stend (Dr. Abrurrahman Qasimlû sekreterê 
giştî yê Partiya Dêmokrat a Kurdistana hanê bû. Ew li 
Viyênna, li Otrîşê « Nêmsa » ji aliyê « diplomatên » 
rejîma îranî, ku pê re li ser otonomiya Kurdan li hanê 
giftûbêj dikir, hat kuştin). 

(rudaw.net, 29.10.2012) 

3 XELATÊN SWÊDÎ JI NIVÎSKAREKÎ 
KURTEÇÎROKAN RE 

Erkan Esed, nivîskarekî kurd ê cuhan ê kurteçîrokan, 
Xelata Radioya Swêdî, ku her sal ji nivîskarekî re tê 
dayîn, stend. Ew ji Kerkûkê, ji Kurdistana Iraqê ye û ji 
3 saliya xwe de li Swêdê dijî. Pirtûk li ser zewacên bi 
zorê ye û navê wê bi swêdî « Gift Mot Sin Vilja » ye. Ji 
berê jî, di 2012 de, vê pirtûkê Xelata Baştirîn Nivîskarê 
Biyanî li Swêdê stendi bû. Di 2011 de, Xelata Baştirîn 
Pirtûk li ser Wekheviya Zayend (cins) û Netewahiyan 
stendi bû. 

Esed ev xelata dawîn baştir dît, ji bo ku ew ji aliyê xelk 
hat dayîn û ku ev yek nîşan dide ku piraniya xwen- 
devanên swêdî dengê xwe da wî. 

(rudaw.net, 20.10.2012) 

KURD LI KONGREYA NIVÎSKARAN LI KO- 
REYA BAŞÛR 

Ji 10 heta 15 îlon 2012, Yekîtiya Nivîskarên Kurd 
« PEN-KURD » beşdar bû 78mîn kongreya rêxistina 
navneteweyî ya nivîskaran, PEN-International, li 
Gyeongiu, li Koreya Başûr. Kongre bi beşdarbûna 300 
nivîskarên ji 143 şaxên cihê li 102 welatan li cihanê bû. 
Babeta sereke « Wêje, Media û Mafên Mirov » (wêje : 
edebiyat) bû. Banû Bêrîvan Doskî û Abdullah Hicab, 
endamê encumena birêbebir a PEN-KURDê, beşdarî wê 
bûn. Sê ji daxuyaniyên wan ji aliyê kongrê hatin peji- 
randin. Ew li ser zîndankirina nivîskar û rojnamevanên 
kurd li Tirkiyê û tezyîqên li ser jinên kurd bûn. 
(rudaw.net, 02.10.2012) 

ROJA NAVNETEWEYÎ YA MUZÎKÊ LI KUR- 
DISTANAIRAQÊ 

Di 01 Çirî 2012 de, bi hinceta (munasebet) Roja 
Navneteweyî ya Muzîkê, Fêstivalek li Hewlêrê ji aliyê 
wezareta çand û cuhanan hat pêk anîn. Orkêstra senfo- 
nîk a Kurdistanê fêstival vekir. Piştre, Koma Keçan a 
bajarê Suleymaniyê konsêrek pêşkêş kir. Û li dawiyê 
semînerek hat pêk anîn. 

Roja Navneteweyî ya Muzîkê her sal ji 01 Çirî 1975 de, 
piştî banga serokê IMCê, Yehudi Menuhim, tê pîroz ki- 
rin. 

(rudaw.net, 02.10.2012) 

LI ERMENISTANÊ PERWERDE Y A ZIMANÊ 
KURDÎ BI TÎPÊN LATÎNÎ 

Ji 1941 de, Kurdên ku li Ermenistanê dijîn zimanê xwe 
bi tîpên (herf) kîrîlîk, li dibistanên fermî (resmî) hîn di- 
bin. Piştî daxwaziyên ku salên dirêj ajot, hukûmeta er- 
menî li dawiyê, di 2010 de, pejirand (qebûl kir) ku Kurd 
alfabeya latînî bi kar bînin. Di 2012 de, fondeke (pere) 
taybetî ji dibistanan re, li navçeya kurdî Elegezê, hat 
dayîn. Pirtûk ji aliyê helbestvanê kurd Elîxanê Memê 
hatin amade kirin. 


Di merasîma vekirinê de, serokê Encumena Kurdên 
Ermenistanê « Şêwra Kurdên Ermenistanê », Kinyazê 
Hemîd, û ronakbîrên din ên kurd axaftin li ser vê babetê 
kirin. 

(rudaw.net, 06.12.2012) 

RADYOYA KURDÎ LI GURCISTANÊ 

Ayni Bahar, Kurdekî yezîdî ku li Gurcistanê dijî, ra- 
dyoya kurdî ya vê komarê bi rê ve dibe. Li radyoyê ew 
bi navê « Bela Sturki » yan « Bahar Sturki” hatiye na- 
sîn. Ev radyo di 29 Ilon 1978 de bi awakî fermî hati bû 
vekirin û nivîskarê kurd Keremê Angoşî tê de 15 xulek 
(deqqe) di rojê de weşan dikir. Li gel astengên teknîkî û 
kêmbûna karkeran, Kurdên Gurcistanê xebitîn ku ev ra- 
dio bi awakî daîmî biweşîne. Di wê demê de, fêrên zi- 
manê kurdî li dibistanan nîn bûn û radyo dikari bû fer- 
zend bide wan ku zimanê xwe ji bîr nekin. Piştî hil- 
weşana Yekîtiya Sovyêtî di 1990 de, ev radyo diviya ku 
raweste, ji bo ku Kurd rojên zor dijiyan. Bitenê di 2007 
de, di dema Şoreşa Pembe a Gurcistanê de, ew ji nuh de 
hat vekirin. Nuha navê wê « Rûnakî » ye, ji hukûmeta 
gurcî alîkariya maddî (subsides) distîne û bitenê 15 
xulek dajo. Di van xulekan de nûçeyên Gurcistanê û 
agahdarî li ser çand û dîroka kurdî tên pêşkêş kirin. Me- 
riv dikare di heftê de carekê li ser FM 100.9 û malpera 
www.kurd.ge guhdariya wê bike. 

(rudaw.net, 07.10.2012) 

PÊŞANGEHEKE ZAROKAN LI SER DU 
ERDHEJÊN WANÊ 

Ji bo bîranîna her du erdhejên ku di 232 Çirî û 09 
Teşrîn 2011 de li Wanê, li Kurdistana Tirkiyê bûn, 
pêşangeheke wêneyan (resm) a zarokan li vî bajarî, bi 
piştgiriya jimareke mezzin ji rêxistin û şaredariyan, hat 
pêk anîn. 250 zarokên ji 18 salî kêmtir 10 hefteyan 
fêrên wênekêşiyê stendin û piştre 214 tablo di vê 
pêşangehê de pêşkêş kirin. Ozan Yurdalan, hunermendê 
fîlmên belgeyî, got ku amanca vê pêşangehê ew bû ku 
alîkarîkirina zarokan bê kirin ku “tromatîsm”a xwe, ku 
ji sedema van erdhejan bû, derbas bikin. 

(rudaw.net, 07.10.2012) 

DÊFÎLEYÊN CILLÊN KURDÎ LI ALMANYA Û 
HOLLANDA 

Inci Hakbilen jina kurd a pêşîn e ku li Ewropa dêfîleyên 
cillên kurdî pêk tîne. Heta nuha, wê 4 dêfîle li Ham- 
burg, Nurenburg, Dortmund, û li Hollanda, pêk anîn. 
(rudaw.net, 08.10.2012) 

HEWLÊR PAYTEXTA TÛRÎSTÎK A WELATÊN 
EREBÎ DI 2014 DE 

Di 16 Çiri 2012 de, li Qahirê, li Misrê, yariyek (yariş, 
musabaqa, concours) ji bo destnîşandana paytexta tû- 
rîstîk (a geşt û guzarî) a welatên erebî di 2014 de bû. 
Hewlêr (Erbil), paytexta Kurdistana Iraqê, tê de bi ser 
ket. 

Parêzgarê (walî) Hewlêrê, Newzad Hadî, di konfêran- 
seke çapemeniyê de daxuyand ku li yariyeke li Iraqê di 
2011 de, ev bajar weka namzeda (candidate) yariya 
Qahirê hati bû dest nîşan dan. Di vê yariya dawîn de, 
fîlmeke belgeyî (documentaire) li ser Hewlêrê hat nîşan 
dan. Hin xalên (mercên, şertên) ku ji bo karkirinê hatin 
xwestin ev bûn : jimara otêl û motêlan, rewşa ewlehiyê 
(emniyet), ciyên dîrokî, başbûna riyan ... 

Yarî ji aliyê 7 endamên buroya tenfîzî a wezaretên tû- 
rîsmê yên 22 welatên erebî hati bû pêk anîn. 

( pevamner.com , rudaw.net, 17.10.2012) 

ALFABEYA KEYNAR A KURDÎ 

^ Şrz J[~ Q-l> UJU «§3, "d S 

Jt <D YYt- 

<cr r@ 

L_5S AJU\r 




\ 


Piştî lêgerînên ( lêkolîn, recherches) dirêj, nivîskarê ji 
Kurdistana Iraqê, Wûsîf Zozanî, gotarek li ser alfabeya 
kevnar a kurdî, bi semivîsa “Ziman û Alfabeya Kurdî” 
weşand. Ew tê de dibêje ku heta hatina Islamê, Kurd bi 
vê alfabeyê dinivîsî. Piştî vegirtinên islamî ji aliyê Ere- 
ban, Kurdan dest bi nivîsîna bi tîpên (herf) erebî kir 
(nuha, bitenê Kurdên Iraq û Iranê bi tîpên erebî dini- 
vîsin. Ên din, ji salên 1930-1940 de bi tîpên latînî dini- 
vîsin. Buroya Kurdî). 

(netkurd.com, 20.10.2012) 

95.000 TÛRÎST CÊJNA QURBANÊ LI KURDIS- 
TANA IRAQÊ DERBAS DIKIN 

Encumena Tûrîsmê ya hukûmeta Kurdistana Iraqê 
daxuyand ku di 4 rojên cêjna qurbanê de, ji 95.000 tû- 
rîst (geştiyar) bêtir hatin seredana Kurdistanê. Piraniya 
wan ji navend û başûrê Iraqê, û yên din ji Iran û Tirkiyê 
hatin. Ji wan, 44.000 hatin seredana Hewlêrê, 17.000 
Suleymaniyê, 22.000 Duhokê û 1.200 Germiyanê. 



WALLONIE ORUXELLES 

